### Resume

Sagen omhandler gennemførelse af ekspropriation af arealer til cykelsti på [adresse], Janni Mikkelsen. Der er 25. oktober 2022 afholdt åstedsforretning under ledelse af formand for Teknisk Udvalg. Byrådet gav 14. september 2022 i punkt nr. 156 ekspropriationsbemyndigelse til Teknisk Udvalg.

### Sagsfremstilling

Der etableres en sti langs Kirkebyvej som vil skabe en sikker skolerute mellem Hornstrup Kirkeby og frem til Novaskolen.

Der etableres dobbeltrettet cykelsti på sydsiden af [adresse] fra [adresse] og ud til [adresse], hvor den tilsluttes den eksisterende dobbeltrettede cykelsti langs [adresse]. Krydsningen af [adresse] sker ved marken, hvor der er etableret hastighedsdæmpende foranstaltning i form af et bump.

Der er afholdt åstedsforretning 25. oktober 2022 under ledelse af formand for Teknisk Udvalg.

Efter åstedsforretningen har der været 4 ugers indsigelsesperiode. Indsigelsesfristen udløb den 22. november 2022. Protokol med indsigelser er vedlagt som bilag.

Der er tiltrådt 1 forligstilbud, der er 1 forligstilbud som ikke er tiltrådt. Der er givet accepterklæring fra 1 lodsejer for igangsætning af anlægsarbejdet.

Uddrag af indsigelser

Matrikel nr. 2b Kirkeby By, [adresse]: er ikke enige i erstatningen og kan ikke acceptere forligstilbuddet.

Ekspropriation

Forvaltningen anbefaler, at ekspropriationen gennemføres, og at arbejderne igangsættes.

Ekspropriationen gennemføres efter bestemmelserne i lov om offentlige veje.

Ekspropriationen vedrører følgende matrikelnummer:

[adresse], [adresse]:

Matr. nr.: 2b

Lovgrundlag

Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostninger i forbindelse med ekspropriationen afholdes af anlægsbevilling.

### Klima og resiliensvurdering

En forbedring af trafiksikkerheden for cyklister ved etablering af cykelsti langs Kirkebyvej, kan anspore endnu flere til at benytte cyklen i stedet for bilen. Dette til gavn for klimaet og sundheden.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget foretager ekspropriation af matrikel nr. 2b Kirkeby By, [adresse], og |

|  |  |
| --- | --- |
| at | fastsættelse af erstatning til lodsejere, der ikke har tiltrådt forligstilbuddet, overgives til taksation. |

### Beslutning

Godkendt.